Република Србија

Општина Коцељева

Општина Управа

Служба за инспекцијске послове

Комунална инспекција

Број: 352- /05-23

Датум: 14.02.2023.. година

К о ц е љ е в а

**ИЗВЕШТАЈ О РАДУ КОМУНАЛНОГ ИНСПЕКТОРА**

**ЗА 2022. ГОДИНУ**

1. **Правни основ**

На основу члана 44. Закона о инспекцијском надзору („Службени гласник РС”, бр. 36/15, 44/2018-др закон 95/18) сачињен је Извештај о раду комуналне инспекције и инспекције за заштиту животне средине, Службе за инспекцијске послове Општинске управе Коцељева.

**2 Надлежност поступања комуналног инспектора**

Комунални инспектор обавља послове инспекцијског надзора у контроли примене закона у области Комуналне делатности са циљем да се превентивним деловањем или изрицањем мера оствари законитост и безбедност пословања и поступања надзираних субјекатаи спрече или отклоне штетне последице. У циљу обезбеђења поштовања закона, комунални инспектор налаже мере прописане законом и иницира покретање поступка пред другим надлежним органима.

 Комунални инспектор поступа по :

1. Закону о инспекцијском надзору („Службени гласник РС”, бр. 36/15, 44/2018-др закон 95/18)

2. Закону о општем управном поступку („Службени гласник РС”, бр. 18/16, 95/2018)

3.Законуо прекршајима („Сл. гласник РС”, бр. 65/2013, 13/2016 и 98/2016)

4. Кривичном законику(„Сл. гласник РС”, бр. 85/2005, 88/2005, 107/2005, 72/2009,111/2009, 121/2012, 104/2013 и 108/2014, 94/2016 и 35/2019)Инспекцијски надзори у 2022. години вршени су у складу са планом инспекцијског надзора.

**3. Информације и подаци о раду**

Информације и подаци о раду комуналног инспектора за 2022. годину:

1)**Превентивно деловање**

 Комунални инспектор је током 2022. године у поступку вршења инспекцијских надзора, као и по захтевима надзираних субјеката редовно, благовремено и детаљно информисала надзиране субјекте везано за примену одредби закона из области комуналне делатности и подзаконских аката и у случају ненадлежности упућивала надзиране субјекте на надлежне органе.

 Комунални инспектор, вршио је и едукативно, односно превентивно деловање и приликом прве редовне инспекцијске контроле код привредног субјекта.Оваквим превентивним приступом у току надзора код привредног субјекта, постиже се ефикаснија примена законских прописа.

Надзираним субјектима посебно је указивано на надлежности комуналне инспекције на општинском и републичком нивоу, као и на њихове обавезе везано за примену одредби важећих законских прописа.Превентивно деловање комуналне инспекције остварено је делом и кроз информисање јавности о инспекцијском раду.

Превентивно деловање подразумева тачно и правовремено информисање грађана, пружање стручне и саветодавне подршке и помоћи физичким лицима, предузетницима и правним лицима, објављивање важећих прописа, давање предлога, покретање иницијатива, упућивање дописа са препорукама и слично, а чиме се подстиче правилност, исправност, уредност, безбедност и редовност у испуњавању обавеза.

Општина Коцељева у служби за инспекцијске послове, има комуналног инспектора Ниво координације инспекцијског надзора

За поверене послове остварена је континуирана координација са републичким инспекторима за заштиту животне средине у 2022. години. У периоду 01.01.2022.године до 31.12.2022.године, инспекцијски надзор у области заштите животне средине обављао је један извршилац у оквиру Службе за инспекцијске послове општинске управе Коцељева.

За реализацију плана инспекцијског надзора за 2022.годину инспектору за заштиту животне средине по потреби је обезбеђивано службено возило за вршење инспекцијских надзора на целој територији општине Коцељева.

У поступцима инспекцијског надзора инспектор није користио повећана материјална средства. Инспектору је на располагању стационарни (Деск) половни рачунар и мобилни телефон.

 У оквиру надлежности и поступања комуналног инспектора било је и проблема у раду и то:

* Проблем са старим и доста пута неисправним возилом
* Лоша комуникација са начелником општинске управе.
* Обављање и других инспекцијских надзора ( инспекција заштите животне средине, инспекција путева)
* Нерешена систематизација и додатног коефицијента на радно места Шеф службе за инспекцијске послове и разрешење по допису комуналног инспектора и давању неопозиве оставке на исто .
* Ниједан одговор на све дописе Начелнику и председнику општине.
* Незаштићеност инспектора на терену која је такође регулисана Законом и процентом на плату за рад инспектора на терену.
* Нарушено здравље услед стресних ситуација.

Извештај за рад инспектора заштите животне средине биће прензетован у примерку као и Министарству за заштиту животне средине